Pole vaja mõtelda ühesuunaliselt: kohe hotelli kõrval on peatus küll, aga ainult ühel sõidusuunal. Teisel suunal sõitmiseks on vaja kõmpida kas Estonia ette või Keskhaigla peatusse. Tegemist on aga vaid näitega, küsimus on  põhimõtteline: selleks et autosõiduharjumusega inimene hakkaks isegi kaaluma ühistranspordi kasutamist, on väga oluline argument see, kuhu ja kuidas ta peab oma töökohast liikuma selleks, jõuda liiklusvahendini. Asjad ei ole sugugi väga halvad, aga on mitmeid kohti, kus seda saab ka palju-palju paremaks muuta.